***ΤΡΙΜΕΛΗΣ ΚΕΝΤΡΙΚΗ ΕΦΟΡΕΥΤΙΚΗ ΕΠΙΤΡΟΠΗ***

*ΔΙΕΝΕΡΓΕΙΑΣ ΕΚΛΟΓΩΝ ΓΙΑ ΤΗΝ ΑΝΑΔΕΙΞΗ*

*ΠΡΟΕΔΡΟΥ ΚΑΙ ΑΝΑΠΛΗΡΩΤΗ ΠΡΟΕΔΡΟΥ*

*ΤΟΥ ΤΜΗΜΑΤΟΣ ΑΓΡΟΤΙΚΗΣ ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ(ΑΟΑ)*

**ΠΡΟΣ:** Τα μέλη ΔΕΠ ΚΑΙ Ε.ΔΙ.Π. του Τμήματος ΑΟΑ

**ΚΟΙΝΟΠΟΙΗΣΗ:**

**-** Πρύτανη Γ.Π.Α.

- Γραμματεία Συγκλήτου Γ.Π.Α.

- Διεύθυνση Διοικητικού Γ.Π.Α.

- Κοσμήτορα της Σχολής Τροφίμων Βιοτεχνολογίας και Ανάπτυξης

- Γραμματεία της Σχολής Τροφίμων Βιοτεχνολογίας και Ανάπτυξης

* Γραμματεία Τμήματος ΑΟΑ

Ενταύθα, 27/11/2017

**ΘΕΜΑ:** Ανακήρυξη υποψήφιων μελών ΔΕΠ για την ανάδειξη Προέδρου και Αναπληρωτή Προέδρου του Τμήματος Αγροτικής Οικονομίας και Ανάπτυξης της Σχολής Τροφίμων Βιοτεχνολογίας και Ανάπτυξης του Γεωπονικού Πανεπιστημίου Αθηνών

Η Τριμελής Κεντρική Εφορευτική Επιτροπή διενέργειας εκλογών για την ανάδειξη Προέδρου και Αναπληρωτή Προέδρου του Τμήματος Αγροτικής Οικονομίας και Ανάπτυξης της Σχολής Τροφίμων Βιοτεχνολογίας και Ανάπτυξης, όπως αυτή ορίστηκε σύμφωνα με απόφαση (Α.Π. 264/23.11.2017) του Κοσμήτορα της Σχολής Καθηγητή κ. Σπυρίδωνα Κίντζιου, συνήλθε σήμερα, τη Δευτέρα 27 Νοεμβρίου 2017, και ώρα 13:30 στην αίθουσα Εκλογών του κτηρίου Διοίκησης του Γεωπονικού Πανεπιστημίου Αθηνών, προκειμένου να ανακηρύξει τους υποψήφιους, σύμφωνα με την παρ. 2 του άρθρου 2 της Υ.Α. 153348/Ζ1/6.02.2013 (ΦΕΚ 3255/15.09.2017, τ. Β’) «Τρόπος διεξαγωγής των εκλογικών διαδικασιών για την ανάδειξη των μονοπρόσωπων οργάνων των Α.Ε.Ι. και διαδικασία ορισμού και ανάδειξης εκπροσώπων των μελών Ε.Ε.Π., Ε.ΔΙ.Π. και Ε.Τ.Ε.Π., των διοικητικών υπαλλήλων και των φοιτητών στα συλλογικά όργανα των Α.Ε.Ι. κατά την πρώτη εφαρμογή του ν. 4485/2017 (Α’ 114)».

Παρόντες είναι :

1. Κωστοπούλου Κωνσταντίνα, Αναπληρώτρια Καθηγήτρια, Πρόεδρος Κ.Ε.Ε
2. Βλάχος Γεώργιος, Επίκουρος Καθηγητής, Μέλος Κ.Ε.Ε.
3. Δριχούτης Ανδρέας, Επίκουρος Καθηγητής, Μέλος Κ.Ε.Ε.

Η Κεντρική Εφορευτική Επιτροπή αφού έλαβε υπόψη:

* Τις διατάξεις του Ν. 4485/2017 «Οργάνωση και λειτουργία της ανώτατης εκπαίδευσης, ρυθμίσεις για την έρευνα και άλλες διατάξεις» (ΦΕΚ 114/2017 Β΄).
* Το με αριθμ. πρωτ. 254/14.11.2017 (Α.Δ.Α Ω5ΛΒ46Ψ8Ζ6-ΦΤΑ) έγγραφο προκήρυξης εκλογών για την ανάδειξη Προέδρου και Αναπληρωτή Προέδρου του Τμήματος Αγροτικής Οικονομίας και Ανάπτυξης,
* Το γεγονός ότι η προθεσμία υποβολής υποψηφιοτήτων για τη θέση του Προέδρου και Αναπληρωτή Προέδρου του ως άνω Τμήματος έληξε την 22 /11/2017, ημέρα Τετάρτη
* Το γεγονός ότι κατατέθηκε μία μόνο υποψηφιότητα για τη θέση του Προέδρου του Τμήματος Αγροτικής Οικονομίας και Ανάπτυξης από τον κ. Ευστάθιο Κλωνάρη, Αναπληρωτή Καθηγητή (Α.Π 258/21.11.2017)
* Το γεγονός ότι κατατέθηκε μία μόνο υποψηφιότητα για τη θέση του Αναπληρωτή Προέδρου του Τμήματος Αγροτικής Οικονομίας και Ανάπτυξης από τον κ. Αλέξανδρο Κουτσούρη, Καθηγητή (Α.Π. 260/21.11.2017)
* Το γεγονός ότι από τον έλεγχο που πραγματοποιήθηκε δεν προέκυψε κώλυμα εκλογιμότητας των υποψηφίων,

**ομόφωνα αποφασίζει και ανακηρύσσει υποψήφιους για τις εκλογές**

ανάδειξης Προέδρου του Τμήματος Αγροτικής Οικονομίας και Ανάπτυξης τον κάτωθι:

* κ. Ευστάθιο Κλωνάρη, του Χριστόφορου , Αναπληρωτή Καθηγητή

ανάδειξης Αναπληρωτή Προέδρου του Τμήματος Αγροτικής Οικονομίας και Ανάπτυξης τον κάτωθι:

* κ. Αλέξανδρο Κουτσούρη του Επαμεινώνδα, Καθηγητή

**Η ΤΡΙΜΕΛΗΣ ΚΕΝΤΡΙΚΗ ΕΦΟΡΕΥΤΙΚΗ ΕΠΙΤΡΟΠΗ**

|  |  |  |
| --- | --- | --- |
| Κωστοπούλου Κων/ναΠρόεδρος Κ.Ε.Ε. | Βλάχος Γεώργιος Μέλος Κ.Ε.Ε. | Δριχούτης ΑνδρέαςΜέλος Κ.Ε.Ε. |